Mattie Stepanek

Matthew Joseph Thaddeus STEPANEK, konata kiel Mattie JT Stepanek (naskiĝis la 17-an de julio 1990 - mortis la 22-an de junio 2004) estis usona poeto. Li publikigis kvin volumojn de poezio, el kiuj tri aperis en la furorlistoj de la New York Times.

Stepanek suferis de malofta formo de muskola distrofio, hereda malsano kiu influas preskaŭ ĉiujn korpajn funkciojn, ekde la naskiĝo. Liaj tri pli aĝaj gefratoj mortis pro la malsano kiel infanetoj. Post kiam lia frato mortis kiam Mattie estis nur trijara, li komencis verki poezion.

Dum hospitaligita en 2001 pro vivminaca kola hemoragio, malgranda virginia eldonisto presis lian poemaron *Heartsongs* en limigita eldono de 200 ekzempleroj destinita por la amikoj kaj familio de Stepanek. La hospitalo, kie li loĝis, kontaktis la eldoniston por plenumi lian deziron publikigi liajn poemojn. Post gazetara konferenco, la intereso pri la libro eksplodis, kaj pli ol 500 000 ekzempleroj estis presitaj.

Por Stepanek, "Korkanto" estis la esprimo de interna voĉo, kiu esprimis lian deziron pri espero kaj paco. Stepanek mortis la 22-an de junio 2004, en la aĝo de 13 jaroj.

Li volis esti memorata kiel "poeto, pacisto kaj filozofo, kiu ludis." 

 Verkaro 

 Mattie JT Stepanek: Vojaĝo Tra Korkantoj. Hyperion Books, Novjorko 2002, ISBN 0786869429
 Mattie JT Stepanek: Kolekto de Korkantoj: Korkantoj kaj Vojaĝo Tra Korkantoj. Hyperion Books, Novjorko 2002, ISBN 0786869534
 Mattie JT Stepanek: Espero Tra Korkantoj: Poezio. Hyperion Books, Novjorko 2002, ISBN 0786869526
 Mattie JT Stepanek: Korkantoj. Hyperion Books, Novjorko 2002, ISBN 078686947X
 Mattie JT Stepanek: Festu Per Korkantoj. Hyperion Books, Novjorko 2002, ISBN 1401396933
 Mattie JT Stepanek: Amante Tra Korkantoj. Hyperion Books, Novjorko 2003, ISBN 1401396941
 Mattie JT Stepanek: Amante Tra Korkantoj. Vsp Books/Hyperion, Novjorko 2003, ISBN 0786869461

 Referencoj 

 Eksteraj ligiloj 

 Retejo de la Fondaĵo por Paco de Mattie Stepanek
 Panegro Jimmy Carter por Mattie Stepanek
 Intervjuo en la publika radioprogramo "Humankind (La Homaro) de David Freudberg

Kategorio:Usonaj infanaj verkistoj
Kategorio:Usonaj infanaj aktivuloj